Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Peaminister Benjamin Netanyahu kinnitusel ei tule Iisraelis kodusõda.
Iisrael ja USA peavad küll esmatähtsaks pingutusi
suhete taastamiseks Jeruusalemma ja Riadh’i vahel,
kuid Saudi Araabia nõuab kindlalt,
et Iisrael taotleks esmalt rahu palestiinlastega.
Euroopa Liit ei kavatse edendada rahu Iisraeli ja Laheriikide vahel,
kuna kavatseb arendada omaenda strateegilist partnerlust
Pärsia Lahe Koostöönõukoguga (PLKN).
Iisraelis ei tule kodusõda,
hoolimata retoorikast ja lokulöömisest äärmusrühmakeste poolt,
kes tahavad ’uputada laeva, kui kapten ei hoia kurssi nende normide järgi’.
Üle viie kuu on iisraellased tulnud tänavaile eri linnades
väljendama vastuseisu valitsusliidu kavandatavale kohtureformile.
Kuid need protestid on viimasel nädalal kahanenud,
kuna valitsus nõustus president Isaac Herzog’i palvega
lükata edasi reformiga seotud õigusaktid,
et astuda dialoogi opositsiooniga
põhisihiga saavutada lai rahvuslik üksmeel peamistes tüliküsimustes.
Ehkki iganädalased meeleavaldused jätkusid,
tuues välja kümneid tuhandeid iisraellasi,
kes samastuvad eranditult ’progressiivsete’ vasakpoolsetega,
on ilmnenud uus nähtus, milles iisraeli aktivistide rühmakesed
varitsevad valitsusliidu liikmeid, kuhu iganes nood lähevad,
et järelejätmatult häirida neid ametikohuste täitmisel,
karjudes ’häbi!’ kohtureformi kavatsuse pärast.
Paraku on need häirimised viinud mitmel puhul kähmlusteni
rahvaesindajate ihukaitsjate ja aktivistide vahel, kes ei tunne piire.
Tseremoonial meenutamaks Altalena vahejuhtumit,
mida peetakse hetkeks, mil Iisraelis oleks peaaegu puhkenud kodusõda,
kinnitas peaminister Benjamin Netanyahu,
et riigiametnike hirmutamine ja ähvardamine oli ja on vastuvõetamatu.
Iisraeli ühiskonna sisedebati käigus kohtureformi üle
on teatud äärmuslased ähvardanud tõugata riigi anarhiasse.
Olgu üks selge: Iisraeli riigis on lubatud meelt avaldada, protestida.
Enamus meeleavaldajaid
väljendavad oma seisukohta demokraatiates vastuvõetaval viisil.
Kuid on ka juhtumeid,
kus on jõhkralt jalge alla tallatud punaseid jooni ja norme,
rikkudes seadust ja korda,
rünnates riigiametnikke ja ähvardades riigiametnike pereliikmeid.
Paludes opositsiooni juhtidel ohjeldada oma korratuid aktiviste,
kinnitas Netanyahu veel, et Iisraeli peaministrina peab ta alati meeles
õppetunde Altalena vahejuhtumist, mil toimus väike lahing
äsjaloodud IKV ja revisionistliku Irgun’i sõdalaste vahel juunis 1948,
kuna viimased ei tahtnud üle anda kaubalaeva Altalena relvalaadungit,
mille saatis neile
toonase Prantsuse presidendi Vincent Jules Auriol’i valitsus.
Ehkki IKV laskis viimaks irgunlaste laeva Altalena põhja,
tappes 16 ja vahistades 200 Irgun’i sõdalast,
käskis Irgun’i juht Menachem Begin oma meestel alistuda,
et, nagu dokumenteeritud, vältida kodusõda.
Juudi rahva riigi peaministrina pean alati meeles Altalena õppetunde.
Seepärast olen üha rõhutanud, et ei loobu õiglastest seisukohtadest,
kuid olen valmis dialoogiks,
et ammendada kõik võimalused kokkulepeteni jõudmiseks.
Lisasin, ja lisan tänagi: ei saa olla kodusõda.
Olen lisanud veel sõnumi regioonidele: ärge arvestage kodusõjaga.
Peaminister Benjamin Netanyahu pidas eile õhtul telefonivestluse
USA välisministri Antony Blinken’iga,
milles nad olevat arutanud väljakutseid ja võimalusi regioonis.
Ehkki põhjalikult arutati Iraani Islamivabariigist lähtuvat ohtu,
olid vestluse peateemaks väljavaated
lõimida Iisraeli riik tihedamalt Lähis-Itta
suhete taastamise kaudu regiooni riikidega,
sh Saudi Araabia Kuningriigiga,
kus USA välisminister püüab praegu edendada konstruktiivsemat dialoogi
selle monarhiaga, aga ka tema lähedaste liitlastega PLKN’is.
Kõnes oma ametivenna seltsis Saudi pealinnas
rõhutas minister Blinken, et Washington peab esmatähtsaks
suhete taastamist Jeruusalemma ja Riadh’i vahel.
Toetame täielikult Iisraeli lõimumist Lähis-Idas,
ja esimesest päevast peale
oleme teinud tööd nii olemasolevate lepete süvendamiseks
kui ka nende laiendamiseks teistele riikidele, mh ka Saudi Araabiale.
Arvan, et see oleks oluline samm edasi,
ning oleks kindlasti esmatähtis, ja ongi esmatähtis meie jaoks.
Lõimumine on hea regioonile, kõikidele asjaosalistele,
ja jätkame selle taotlemist.
Arutasime seda siin, ja jätkame tööd sellega,
et edendada seda eelolevail päevil, nädalail ja kuudel.
Usume, et suhete taastamine on regiooni huvides,
et see toob olulist kasu kõikidele,
ent kui ei leita teed rahuks palestiina rahvale,
ei lahendata seda küsimust, on suhete taastamise kasu piiratud.
Ja seetõttu arvan, et peaksime leidma tee kahe riigi lahendusele,
leidma tee, toomaks palestiinlastele väärikust ja õiglust.
Ja arvan, et USA on sama meelt, et on oluline jätkata neid püüdlusi.
Ehkki Iraanil on Hiina vahendusel
õnnestunud taastada suhted Saudi Araabiaga -
mille olevat suuresti põhjustanud
USA tegevusetus Teherani kuritahtliku käitumise suhtes,
pidasid välisministrid USAst ja PLKN liikmesriikidest,
sh Saudi Araabiast, ÜAE’st, Kuveidist, Bahreinist, Omaanist ja Katarist,
pika arutelu Iraani destabiliseeriva mõju üle regioonis.
USA ja Saudi Araabia koos PLKN’ga
keskenevad ka Iraani destabiliseerivale mõjule regioonis,
sh terrorismi ja vägivaldsete sõjaliste rühmituste toetamisele,
tankerite kaaperdamisele rahvusvahelistes vetes
ning tuumaarendusele.
USA usub jätkuvalt,
et diplomaatia pluss majanduslik surve, heidutus ja tugev kaitsekoostöö
on parim viis vastustamaks neid ohtlikke tegusid.
Toetame Saudi Araabia pingutusi
pingelõdvenduseks ja suhete stabiliseerimiseks.
Nüüd Brüsselisse, kus Euroopa Liit teatas
pärast endise Itaalia välisministri Luigi Di Maio määramist
EL’i eriesindajaks Laheriikides,
et tema erisaadik on asunud ametisse ja teeb aktiivselt tööd,
et muuta EL’i partnerlus Laheriikidega
tugevamaks, laialdasemaks ja strateegilisemaks.
Võin kinnitada, et uus ELi eriesindaja Laheriikides
Luigi Di Maio asus ametisse eile.
Ta hakkas füüsiliselt täitma plaani, mis talle anti.
Tema mandaat on seotud ELi Lahemaade-strateegiaga.
See tähendab suhtlemist partneritega nii Euroopa Liidus kui Laheriikides,
et tõsta meie suhted uuele tasemele, süvendada me strateegilist koostööd
ja teha kõik, et toetada EL’i, kõrge esindaja ja me liikmesriikide tegusid,
et tõepoolest tugevdada strateegilise partnerluse kuvandit
Euroopa Liidu ja Laheriikide vahel,
sest on palju raskusi, millega peame ühiselt tegelema,
ja on väga hea, et ELi eriesindaja alustas tööd, et aidata neid lahendada.
Kui Stano’lt küsiti, kas Euroopa Liit ühineb USAga,
edendamaks suhete taastamist Iisraeli ja teiste Laheriikide vahel,
rõhutas ta, et EL toetab küll rahu, kuid ei kavatse edendada
Jeruusalemma suhete taastamist regioonis.
ELi eriesindaja mandaat Laheriikides on seotud ELi poliitikaga.
Aabrahami lepped on kahepoolsed otsused ja kahepoolsed küsimused
konkreetsete riikide vahel regioonis.
Seega pole EL'i asi siin midagi edendada.
Muidugi toetame
iga püüdlust suhete taastamise suunas araabia riikide ja Iisraeli vahel,
kuid lõppeks on need otsused asjaomaste rahvaste ja riikide teha.
Tuleb märkida, et ehkki EL hoogustab pingutusi
suhete edendamiseks Laheriikidega,
puistas Belgia politsei selle nädala teisipäeval
veel ühe EL’i seadusandja kontorit, keda kahtlustatakse korruptsioonis
seonduvalt nn katargeit’iga, milles Doha väidetavalt andis pistist
mh Euroopa parlamendi liikmeile, lobistidele ja MTÜ’dele,
et edendada oma huve Euroopa mandril ja kaugemal.
Tänan vaatamast TV7 Iisraeli Uudiseid!
Kui meie saated, mida rahastavad eranditult vaatajad - nagu teie -,
on teile õnnistuseks, võite teha meile annetuse,
mis võimaldab meil tööd jätkata.
Paluge ka meie tagakiusatud usuvendade-õdede eest üle ilma,
rahu Jeruusalemmale ja päästet Iisraelile!
Olen Jonathan Hessen. Soovin õnnistud puhkepäevi!
Kui Jumal lubab, näeme jälle esmaspäeval samal ajal.
Tõlge: Sulev Kivastik